Елка Константинова
Елка Георгиева Константинова е български литературовед и политик от партията на Радикалдемократите. Между 1991 и 1992 г. е министър на културата в правителството на Филип Димитров.

Биография

Детство и образование 
Елка Константинова е родена на 25 май 1932 г. в семейството на литературния критик-толстоист Георги Константинов. През 1956 г. завършва българска филология в Софийския държавен университет. През 1968 г. защитава дисертация на тема „Георги Райчев. Живот и творчество“. През 1990 г. получава професорска титла.

Професионална кариера 
Преподавател в Държавния библиографски институт (1966 – 67). Администратор в отдел „Критика“ във в. „Народна култура“ и сп. „Септември“ (1968). Преподавател по българска литература в Висшия педагогически институт в Шумен (1974 – 84), по детска литература в Висшия институт за театрално изкуство „Кръстьо Сарафов“ (1987 – 90). Гост лектор по български език и литература в Ягелонския университет в Краков, Полша (1979 – 82).

Член е на Международната асоциация по научна фантастика (от 1969 г.).

Работи в областта на съвременната българска литература, българския исторически роман, българската фантастика, българската литература между войните, символизма и диаболизма в българската литература. Публикува статии в „Литературен фронт“, „Пламък“, „Септември“, „Литературна мисъл“, „Литературен форум“, „Летописи“, „Век 21“, „Литературен вестник“.

Политическа кариера (1989 – 1997) 
През времето на прехода е член на СДС и също така председател на тогава реформираната Радикалдемократическа партия (1989 – 1993). Избрана е за народен представител в VII велико народно събрание и XXXVI народно събрание (1990 – 1991). Между 1991 и 1992 г. е министър на културата в правителството на Филип Димитров. Последно тя заема длъжността културен аташе в българското посолство в Полша, в периода 1993 до 1997 г.

Признание и награди 
 През 1998 г. е наградена с наградата за фантастика „Гравитон“.
 През 2002 г. е удостоена с „Рицарски кръст“ от правителството на Полша за заслуги в утвърждаването на българо-полските културни връзки.
 Носител на орден „Св. св. Кирил и Методий“ – огърлие, получен от президента Росен Плевнелиев (2012).

Библиография

Авторски трудове 
 „Фантастика и белетристика“ (1973)
 „Камен Калчев“ (1974)
 „Георги Караславов“ (1977)
 „Наблюдения над литературното развитие“ (1977)
 „Развитие на разказа и повестта 1944 – 1956“ (1979)
 „Самобитно и общочовешко“ (1980)
 „Априлски дъждове“ (1980)
 „Георги Райчев. Жизнен и творчески път“ (1982)
 „Силуети от вчера и днес“ (1985)
 „Фантастика и съвременност“ (1985)
 „Българският разказ от вчера и днес“ (1987)
 „Въображаемото и реалното. Фантастика в българската художествена проза“ (1987)
 „Николай Лилиев“ (1988)
 „Лечебната сила на литературата“ (1992)
 „Какво да кажем ние на младите сърца. Литературни критически студии и статии“ (2002)

Редакторство и съставителство 
Елка Константинова е редактор на издания на съчиненията на:
 Кирил Христов
 Димчо Дебелянов
 Георги Райчев
 Антон Страшимиров

Литература

Бележки

Външни препратки 
 
 От и за Елка Константинова в Своден каталог НАБИС – национален каталог на академичните библиотеки в България
 Елка Константинова в Литернет
 
 Статии на Елка Константинова в сп. „Литературна мисъл“

 Интервюта
 „Елка Константинова: България не е държава с големи духовни чистоти“ , интервю, obshtestvo.net, 2 август 2009
 „С финансовия министър Иван Костов се разбирахме отлично“, интервю на Марин Бодаков, в. „Култура“, бр. 20, 24 май 2001

 Статии
 „Не се гаси туй, що не гасне“ (върху Иван Вазов),в. „Литературен форум“, бр. 3 (426), 12.09. – 18.09.2000 г.
 „Битието като риск“ (рец. за „Мисия Лондон“ на Алек Попов),в. „Литературен форум“, бр. 30 (471), 25.09. – 1.10.2001 г.
 „Духът на драматургичния текст“ (за пиесите на Елин Рахнев),в. „Литературен форум“, бр. 41 (482), 11.12. – 17.12.2001 г.

Български литературни критици
Български литературни историци
Възпитаници на Софийския университет
Активисти за демокрация от България
Участници в Кръглата маса в България
Министри на културата на България
Носители на орден „Св. св. Кирил и Методий“
Преподаватели в Шуменския университет
Членове на СДС
Български дипломати
Родени в София
Родени през 1932 година